ÅRSBERETNING ÅSBYGDA IL FOTBALLGRUPPA 2018

Årsmøte 13.mars 2019

***Styret har i 2018 bestått av følgende:***

**Leder**: Eli Tingstadberget

**Nestleder**: Kaj Morten Teppen

**Sekretær**: Anne Standerholen Dyresen

**Kasserer**: via hovedlaget: Oddveig Anne Sagbakken (har ikke vært med på styremøter i fotballgruppa).

**Styremedlem** / Kioskansvarlig: Steinar Hekne Skansbo

**Lagene i Åsbygda:**

I 2018-sesongen hadde vi fire lag i seriespill, ca 60 spillere. Alle lagene i samarbeid med Vallset, men som Åsbygda har hatt hovedansvaret for. Lagene har hatt alle sine treninger og kamper i Åsbygda, med unntak av Mix06, de har kun hatt treninger her. Spillerne har betalt medlemskap til sin moderklubb, men treningsavgift for alle spillerne har blitt betalt til Åsbygda IL.

***Åsbygda/Vallset mix 06:***

*Dette laget har bestått av* 19 spillere: 8 jenter og 11 gutter. De har spilt 3’ er- fotball. De har deltatt på 3’ er- turneringer som arrangeres på helg: 3 lørdager i vårsesongen og 3 lørdager i høstsesongen, og har med unntak av en gang deltatt med to lag. I tillegg deltok de på Stangemesterskapet med to lag.

Trener/lagleder:

Robert Fjeldberg, trener (ÅIL)

Arne Magnus Hekne, lagleder (ÅIL)

***Åsbygda/Vallset mix 07:***

Dette laget har bestått av 16 spillere, 11 jenter og 5 gutter. Selv om de har vært flest jenter, har de spilt i gutteserie som mix-lag, dette resulterte i en vårsesong med mye tap. Stangemesterskapet ble en sportslig opptur, da de spilte mot jentelag og vant alle kampene.

Trener/Lagleder:

Christian Fjestad, trener (VIL)

Monica Gangdal, lagleder (ÅIL)

***Åsbygda/Vallset Gutter 08:***

Åsbygda/Vallset G08 besto av 12 gutter, 6stk fra Åsbygda og 6stk i fra Vallset. Laget var med på Kiwi Cup på Løten og på Stangemesterskapet. De har hatt en trening per uke, pluss kamp.

*Trenere/Lagleder*

Robert Fjeldberg, trener (ÅIL)

Leiv Are Eriksfallet, trener (VIL)

Eli Tingstadberget, lagleder (ÅIL)

***Åsbygda/Vallset Jenter 08:***

Jentelaget har bestått av 12 spillere: 6 fra Åsbygda, og 6 fra Vallset. Også dette laget deltok på Kiwi Cup i Løten og på Stangemesterskapet. De har hatt en trening per uke, pluss kamp.

*Trenere/Lagleder:*

Albert Dyresen, trener (ÅIL)
Stian Eriksfallet, trener (VIL)

Andrine Stensberg, trener (VIL)

Gunvor Linneberg Maagaard, lagleder (VIL)

Det rettes en stor takk til trenere, lagledere og andre for god innsats!

***Samarbeidslag Vallset:***

Åsbygda har hatt 10 spillere med på samarbeidslag i Vallset for de eldre lagene enn 8-åringene. Kamper og treninger har blitt gjennomført hovedsakelig i Vallset, men også noen treninger i Åsbygda for disse lagene. Disse spillerne har betalt medlemskap til Åsbygda IL, og treningsavgift til Vallset IL.

**Styremøter:**

Vi har i 2018 hatt fire referatførte styremøter, og fotballgruppa har vært representert på hovedlagsmøtene. I tillegg har mye kommunikasjon og planlegging/avtaler foregått via egen facebook-gruppe for styret i fotballgruppa.

Det har i tillegg til ÅIL fotballs egne styremøter, vært samarbeidsmøter mellom Åsbygda og Vallset. Det er blitt tatt initiativ til samarbeid på tvers av klubbene i Stange for ungdomsfotballen. Noen samarbeidsmøter ang dette har blitt avholdt i Vallset og Stange, men ikke noe er avklart, kun på planleggingsnivå.

Etter sesongslutt ble det gjennomført evalueringsmøte med trenere og lagledere, samt evalueringsmøte med Vallset.

**Dugnader:**

Vi stilte på varetelling på Coop Obs Olrud 1. nyttårsdag.

Det ble gjennomført en vårdugnad på og rundt baneanlegget. Da ble det raket, ryddet kanter, kiosken ble vasket og det ble plukket søppel. I tillegg har styret med flere malt og pusset opp kiosken med nye takrenner og ny platting foran kiosklukene, samt beiset krakkene.

Foreldre har stilt opp som kioskvakter når det har vært hjemmekamper, og gjort en super innsats. Det har også i 2018 blitt mulig å betale med Vipps i kiosken, dette har vært veldig positivt.

Dugnadsgjengen på bana har bistått med organisering og generelt lettere vedlikehold rundt baneanlegget og klubbhuset til ÅIL. Kantklipping, ryddesag, skifte søppelsekker, sprøyting av ugress for å nevne noe.

Aleksander Trøftmoen har hatt ansvar for gressklipping på bana og rundt ved Klubbhuset.

Tusen takk til alle som har bidratt på dugnader!

**Dommere:**

I 2018 har ikke ÅIL hatt noen egne dommere til disposisjon, og har derfor disponert dommere fra Vallset til hjemmekamper, og det har fungert bra.

**Premieutdeling**

Det ble arrangert felles avslutning/premieutdeling for alle fire lagene i gymsalen på Åsbygda skole. Det ble servert saft, kaffe og kaker, og alle spillerne fikk premie, samt at trenerne fikk blomst som takk for innsatsen. I tillegg hadde vi loddsalg som ga gode penger inn i kassa.

**Diverse:**

I vår gikk fotballgruppa til innkjøp av nye flotte draktsett til alle lagene. Til dette innkjøpet ble det inngått nye sponsoravtaler med 6 ulike bedrifter, noe som resulterte i at dette innkjøpet ble dekket av sponsormidler.

Treningsavgift for sesongen 2018 har vært på 700kr for de som spiller 3`er fotball, og 1000kr for 5`er fotball.

Deler av gressbanen ble rehabilitert i mai/juni. Masse ble tilkjørt og planert ut på deler av banen.

Fotballstyret deltok i vår på et introduksjonskurs for styre-arbeid i regi av Hedmark Idrettskrets. Dette ga oss god informasjon og gode tips til videre styrearbeid, ettersom fotballstyret for 2018 besto av helt ferske medlemmer.

***Valg:***

**Leder**: Eli Tingstadberget på valg 2019

**Nestleder**: Kaj Morten Teppen på valg 2020.

**Sekretær**: Anne S. Dyresen på valg 2019

**Styremedlem**/Kioskansvarlig: Steinar Hekne Skansbo på valg 2019.